AMANAH วิ่งแรง 21% ทำ “ออลไทม์ไฮ” โบรกอัพกำไรปี 64 โตแตะ 352 ลบ.
AMANAH วิ่งแรง 21% ทำ “ออลไทม์ไฮ” โบรกอัพกำไรปี 64 โตแตะ 352 ลบ.
21 มี.ค. 2564

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 16.20 น. อยู่ที่ระดับ 7.15 บาท บวก 1.25 บาท หรือ 21.19% สูงสุดที่ระดับ 7.30 บาท ต่ำสุดที่ระดับ 5.70 บาท ด้วยมูลค่าการซื้อขาย 579.14 ล้านบาท

บล.เคทีบีเอสที มองเป็นบวกจากประเด็นสินเชื่อที่จะขยายตัวมากกว่าที่คาด และแนวโน้มค่าใช้จ่ายสำรองฯที่จะต่ำ จากระดับสำรองฯส่วนเกินที่สูง โดยมีประเด็นสำคัญ คือ
1. ตั้งเป้าปล่อยสินเชื่อใหม่ปี 2564 จะทำสถิติสูงสุดใหม่ที่ 1.6 พันล้านบาท (เพิ่มขึ้นจากปี 2563 ที่ 1.1 พันล้านบาท และสูงกว่าที่คาดที่ 1.4 พันล้านบาท) ทำให้ loan growth มีโอกาสที่จะเพิ่มขึ้นเป็น เพิ่มขึ้น 16% จากงวดเดียวกันของปีก่อน สูงกว่าที่คาดที่เพิ่มขึ้น 7% จากงวดเดียวกันของปีก่อน
2. ณ สิ้นปี 2563 บริษัทมีสำรองฯส่วนเกิน และตั้งเป็น management overlay เพิ่มขึ้นเป็น 2564 ล้านบาท (ไตรมาส 3/2563 อยู่ที่ 47 ล้านบาท) โดยเป็นผลจากการติดตามหนี้ลูกหนี้คำพิพากษาเพิ่มขึ้น ทำให้ LGD และค่าใช้จ่ายสำรองฯตาม TFRS9 ปรับตัวลง
3. บริษัทมีโอกาสเพิ่มวงเงินกู้ยืมจากธนาคารได้เพิ่มขึ้น จากเดิมที่บริษัทกู้ยืมเงินจาก iBank เป็นหลัก ทำให้บริษัทมีฐานทุนที่ใช้ในการปล่อยสินเชื่อได้เพิ่มขึ้น
นอกจากนี้ปรับประมาณการกำไรสุทธิปี 2564 อยู่ที่ 352 ล้านบาท เพิ่มขึ้น 21% จากงวดเดียวกันของปีก่อนและปี 2565 อยู่ที่ 412 ล้านบาท เพิ่มขึ้น 17% จากงวดเดียวกันของปีก่อน